stanford-oval/wikipedia huggingface dataset:
ג'יימס פוקס
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 | אנה פבלובה | Anna Pavlova | ויקטור דנדריי |  |
| 1992 | שאלה של ייחוס | A Question of Attribution | סר אנתוני בלאנט | סרט טלוויזיה |
| 1993 | לב המאפליה | Heart of Darkness | גוס | סרט טלוויזיה |
| 1994 |  | The Dwelling Place | לורד פישל | מיני-סדרה |
| 1995 |  | The Choir | יו קאוונדיש | מיני-סדרה |
| 1996 | מסעות גוליבר | Gulliver's Travels | ד"ר בייטס | מיני-סדרה |
| 2001 | ארמדילו | Armadillo | סר סיימון שריפמיור |  |
| 2001 | העולם שאבד | The Lost World | פרופ' לאו סאמרלי | סרט טלוויזיה |
| 2003 | מרגלי קיימברידג' | Cambridge Spies | לורד הליפקס |  |
| 2004 | פוארו | Agatha Christie's Poirot | קולונל רייס | בפרק "Death on the Nile" |
| 2005 | מיס מארפל | Agatha Christie's Marple | קולונל ארתור בנטרי | בפרק "The Body in the Library" |
| 2005 | קולדיץ | Colditz | לוטננט קולונל ג'ימי פורדהם | מיני-סדרה |
| 2005 |  | Absolute Power | ג'רלד ת'ורנהם | בפרק "Identity Crisis" |
| 2006 |  | Suez: A Very British Crisis | אנתוני אידן | דוקומנטרי |
| 2007 | להעיר את המתים | Waking the Dead | ד"ר ברונו ריבלי | בפרק "Mask of Sanity" |
| 2008 | תחבולות חדשות | New Tricks | איאן פיגיס | בפרק "Spare Parts" |
| 2009 | לואיס | Lewis | פרופ' נורמן דירינג | בפרק "Allegory of Love" |
| 2009 | מרגרט | Margaret | צ'ארלס פאוול | סרט טלוויזיה |
| 2009 |  | Red Riding 1980 | פיליפ אוונס | סרט טלוויזיה |
| 2010 | רציחות במידסומר | Midsomer Murders | סר מייקל פילדינג | בפרק "Master Class" |
| 2011 | חוק וסדר: בריטניה | Law & Order: UK | ד"ר אדוארד אוסטן | בפרק "The Wrong Man" |
| 2012 | מרלין | Merlin | המלך רודור |  |
| 2013 | אוטופיה | Utopia |  | סדרת טלוויזיה |
| 2013 | שוד הרכבת הגדול | The Great Train Robbery | הנרי ברוק | סרט טלוויזיה |
| 2013 | אחוזת דאונטון | Downton Abbey | לורד אייסגארת' |  |
| 2014 | 1864 | 1864 | לורד פלמרסטון |  |
| 2015 | מוות בגן עדן | Death in Paradise | מרטין גודמן | סדרת טלוויזיה (פרק אחד) |
| 2015 |  | London Spy | ג'יימס | סדרת טלוויזיה (פרק אחד) |
ג'רג' שפירו

| --- | --- |

 לידה:  4 באפריל 1946 (בן 78) בודפשט, הרפובליקה ההונגרית 
 מדינה:  הונגריה 
 מקום לימודים:  אוניברסיטת אטווש לוראנד (1970) 
 מספר צאצאים:  2 
 פרסים והוקרה:  פרס אטילה יוז'ף (1982)  Prima Primissima Prize (2005)  פרס מילאן (2005)  פרס קושוט (2006)  גונדל (2006)  AEGON art award (2006)  פרס „מולדתי” (2020)  פרס ארנה ספ (2004)  פרס ארנה ספ (1997)  Erzsébet-díj (1990)  פרס טיבור דרי (1993)  בפסקה זו 3 רשומות נוספות שטרם תורגמו 
 פרופיל ב-IMDb
 חתימה:   
 
גֶ'רג' שפירו (בהונגרית: Spiró György; נולד ב־4 באפריל 1946) הוא סופר, מחזאי ומתרגם יהודי-הונגרי.
קורות חיים

שפירו נולד בשנת 1946 בבודפשט. הוא היה עורך בהוצאת ספרים, מנהל תיאטרון ומרצה באוניברסיטת בודפשט, בה הוא מלמד ספרות עד היום. שפירו חיבר מחזות, ספרי פרוזה, מאמרים, ביקורות ומסות. בשנת 2005 פרסם את ספרו "שבי", העוסק בילד יהודי שגדל ברומא. רומן זה הוכתר כיצירת מופת על ידי מבקרי הספרות בהונגריה ומחוצה לה. ב-1987 ראה אור ספרו "חלמתי לךָ" (Álmodtam neked), שמורכב מכשלושים סיפורים אוטוביוגרפיים קצרים. מאז הוסיף שפירו לכתוב עשרות סיפורים בסדרה זו.
שפירו זכה בפרסים רבים בארצו, וב־2006 זכה בפרס קושוט (Kossuth, על שם לאיוש קושוט', הפרס הממלכתי החשוב ביותר של הונגריה.
הערות שוליים

↑  ב-2013 ראה אור בעברית הספר "חלמתי לךָ" בתרגומו של דוד טרבאי. הספר התפרסם בסדרת ספריה לעם של הוצאת עם עובד. הגרסה העברית של הספר אינה זהה לגרסה ההונגרית שהופיעה ב-1987, אלא כוללת 37 סיפורים מתוך מכלול הסיפורים האוטוביוגרפיים הקצרים של שפירו.
| --- | --- |
בקרת זהויות :  NLI: 987007268441505171  PLWABN: 9810608890405606  BIBSYS: 2063535  BnF: cb121195022 (data)  CiNii: DA11408046  GND: 122962206  ISNI: 0000 0000 8392 5260  LCCN: n83204822  NKC: mzk2002160892  NSK: 000423422  NTA: 090553152  RERO: 02-A006422030  SELIBR: 93508  SNAC: w6fr7srg  SUDOC: 029604419  VIAF: 71379580   WorldCat (עם VIAF): 71379580 
ערך זה הוא קצרמרבנושא אישים ובנושא ספרות. אתם מוזמנים לתרום לוויקיפדיה ו.
ג'ון קונסטבל

| --- | --- |

 לידה:  11 ביוני 1776 איסט ברגהולט, ממלכת בריטניה הגדולה 
 פטירה:  31 במרץ 1837 (בגיל 60) Charlotte Street, פיצרוביה, הממלכה המאוחדת של בריטניה הגדולה ואירלנד 
 מקום קבורה:  St John-at-Hampstead 
 מקום לימודים:  האקדמיה המלכותית לאמנויות  רישום פיגורטיבי 
 זרם באמנות:  ריאליזם, הרומנטיקה 
 יצירות ידועות:  Salisbury Cathedral from the Meadows, Salisbury Cathedral from the Bishop's Grounds, Dedham Lock and Mill 
 פרסים והוקרה:  Royal Academician 
 בן או בת זוג:  Maria Bicknell (2 באוקטובר 1816–ערך בלתי־ידוע) 
 צאצאים:  Charles Golding Constable, Lionel Bicknell Constable, Isabel Constable 
 
ג'ון קונסטבל (באנגלית: John Constable; 11 ביוני 1776 –  31 במרץ 1837) היה צייר בריטי. ידוע בעיקר בשל עבודות הנוף שצייר, בהן מופיעים נופים אשר סבבו את מקום מגוריו. "אני חייב לצייר את המקומות הסובבים אותי באופן הטוב ביותר", כתב לידידו ג'ון פישר בשנת 1821, "ציור הוא מילה נרדפת לרגשות".
ביוגרפיה

ג'ון קונסטבל נולד באיסט ברגהולט, כפר על גדות הנהר סטור במחוז סאפוק שבאנגליה. אביו היה טוחן וסוחר תבואה מצליח, וג'ון עבד בעסקי אביו אחרי שסיים את לימודיו. אולם, הוא הגיע לידי הכרה שאין לו כל עניין בעסקים, וב-1797 החל ללמוד ציור באקדמיה המלכותית לאמנויות בתמיכתו הכספית של אביו. תערוכת הציורים הראשונה שלו התקיימה ב-1802, ובה הציג את ציורו הנודע "עמק דדהאם". ב-1811 התאהב במריה ביקנל, נערה מקומית שאביה היה פרקליט בעל מהלכים בחוגי בית המלוכה הבריטי. מר ביקנל סירב להשיא את בתו לג'ון קונסטבל עד 1816, כאשר אביו של קונסטבל נפטר והוא זכה בירושה. מריה ילדה לג'ון שבעה ילדים, אך נפטרה ב-1829 כתוצאה משחפת, מאורע שהשאיר את רישומו על הצייר למשך שארית חייו.
קונסטבל הושפע במיוחד מציירי הנוף קלוד לורן הצרפתי ויאקוב רויסדאל ההולנדי. אף על פי שמכר באנגליה 20 ציורים בלבד במשך כל ימי חייו, זכו ציוריו להערכה רבה בצרפת, וציורו "עגלת החציר" הוצג בתערוכת הציורים בפריז ב-1824. אחרי שזכה להצלחה בצרפת התקבל בגיל 52 כחבר באקדמיה המלכותית לאמנויות (היכן שלמד) בלונדון ב-1829 . הצייר הצרפתי דלקרואה ואסכולת הציור של ברביזון בצרפת הלכו בעקבותיו של קונסטבל ויצאו לצייר בחיק הטבע. הציירים האימפרסיוניסטים הצרפתים עשו שימוש בטכניקה של קונסטבל במיוחד במה שנוגע להשפעת שינויי האור בציורי נוף.
ציורים חשובים

עמק דדהאם  1802
הסוס הלבן 1819
עגלת החציר 1821
שדה תבואה 1826
הערות שוליים

↑  Ronald Parkinson, John Constable: The Man and His Art, London: V&A, 1998, p. 9
| --- | --- |
בקרת זהויות :  NLI: 987007302343805171  PLWABN: 9810624619505606  AAG: 564  BNE: XX895728  BnF: cb121780151 (data)  CANTIC: a10255357  CiNii: DA01090177  GND: 118521934  ICCU: CFIV072083  ISNI: 0000 0001 2277 0039  KulturNav: 02d31afe-c9f0-4aba-9ef4-307866244529  LCCN: n80007977  MusicBrainz: 50384096-9094-4156-8e51-a12801606d97  NDL: 00512631  NGV: 897  NKC: ola2002159007  NLA: 35030672  NLG: 75870  NTA: 068420919  RKD: 17996  SELIBR: 182141  SNAC: w6wm20v2  SUDOC: 030345952  TePapa: 486  Trove: 803541  ULAN: 500115382  VcBA: 495/134806  VIAF: 17265725   WorldCat (עם VIAF): 17265725 
שדה תירס, 1826
גאווין ויליאמסון

גאווין אלכסנדר ויליאמסון (באנגלית: Gavin Alexander Williamson; נולד ב-25 ביוני 1976) הוא פוליטיקאי בריטי מהמפלגה השמרנית המכהן כחבר בבית הנבחרים מטעם מחוז סטון, גרייט וירלי, ופנקרידג'. כיהן כשר ההגנה של הממלכה המאוחדת מנובמבר 2017 ועד מאי 2019, וכשר החינוך של הממלכה המאוחדת מיולי 2019 ועד ספטמבר 2021.
ביוגרפיה

ויליאמסון גדל ולמד בסקרבורו שבצפון יורקשייר, לזוג הורים מצביעי לייבור. הוא בעל תואר ראשון מאוניברסיטת ברדפורד. לאחר הלימודים עבד כיועץ בתחום התעשייה בסטפורדשייר ומנהל חברה בתחום עיצוב אדריכלי.
בשנים 2001–2005 כיהן במועצת המחוז. ב-2005 התמודד ללא הצלחה למושב מחוז צפון בלקפול ופליטווד בבית הנבחרים הבריטי. הוא שימש סגן יושב ראש המפלגה השמרנית באזור סטפורדשייר, יושב המפלגה בעיר סטוק-און-טרנט, ויושב המפלגה במחוז דרבישייר דיילס.
ב-2010 נבחר לנציג מחוז דרום סטפורדשייר בבית הנבחרים. הוא נבחר לתקופות כהונה נוספות בב-2015 וב-2017.
בבית הנבחרים כיהן חבר הוועדה לענייני צפון אירלנד, שימש יושב ראש השדולה לנושא מחלת ה-ALS וחבר השדולה לענייני עיצוב. באוקטובר 2011 מונה לעוזרו של השר לענייני צפון אירלנד, בספטמבר 2012 מונה לעוזרו של השר לענייני תחבורה, וב-2014 מונה לעוזרו של ראש ממשלת בריטניה דייוויד קמרון. במאי 2015 מונה לחבר במועצה המלכותית.
ביולי 2016 מונה על ידי ראש הממשלה תרזה מיי למצליף הראשי של המפלגה השמרנית בבית הנבחרים. לאחר בחירות 2017 מונה על ידי מיי להוביל את השיחות להרכבת קואליציה עם המפלגה היוניוניסטית הדמוקרטית.
בנובמבר 2017, לאחר התפטרותו של שר ההגנה מייקל פאלון בשל טענות על התנהגות מינית בלתי-הולמת מ-2002, מונה ויליאמסון במקומו לאחר ששימש כמצליף הקואליציה בווסטמינסטר.
במאי 2019 פיטרה אותו ראש הממשלה מיי מתפקיד שר ההגנה בטענה כי הדליף מידע מהמועצה לביטחון לאומי לתקשורת, טענה שויליאמסון הכחיש. ביולי 2019 מונה לשר החינוך בקבינט של בוריס ג'ונסון הוא כיהן בתפקיד עד ספטמבר 2021. באוקטובר 2022 מונה לשר ללא תיק הנוכח בישיבות הקבינט תחת ראש הממשלה רישי סונאק, הוא נאלץ להתפטר כעבור כחודש בעקבות האשמות להתעמרות מצדו.
ויליאמסון נשוי לג'ואן והם הורים לשתי בנות. באוגוסט 2016 מונה למפקד במסדר האימפריה הבריטית.
ג'ואנה דייוויד

| --- | --- |

 לידה:  17 בינואר 1947 (בת 77) לנקסטר, הממלכה המאוחדת 
 שם לידה:  Joanna Elizabeth Hacking 
 מדינה:  הממלכה המאוחדת 
 תקופת הפעילות:  מ-1968 
 בן או בת זוג:  אדוארד פוקס (יולי 2004–?) 
 צאצאים:  פרדי פוקס, אמיליה פוקס 
 מספר צאצאים:  2 
 פרופיל ב-IMDb
 
ג'ואנה דייוויד (באנגלית: Joanna David; נולדה ב-17 בינואר 1947) היא שחקנית בריטית המוכרת ממגוון תפקידים שגילמה בסדרות טלוויזיה.
ביוגרפיה

ג'ואנה אליזבת האקינג נולדה בלנקסטר שבאנגליה. תפקידה החשוב הראשון בטלוויזיה היה בשנת 1971 בדרמה "תבונה ורגישות" של ה-BBC עיבוד לרומן באותו שם בה שיחקה בתפקיד ראשי בדמות אלינור דשווד. שנה אחר כך הופיעה בתפקיד סוניה בעיבוד טלוויזיוני ל"מלחמה ושלום". סדרות טלוויזיה נוספות שהופיעה בהם היו "המוהיקני האחרון", "Colditz", ‏"Missing presumed Dead" ‏(1972) ו-"Odd Man In".
ב-1978 שיחקה בתפקיד הראשי של גברת דה-וינטר בעיבוד לרומן "רֶבֶּקָה" של דפנה דה מוריה ואת דמותו של מר דה-וינטר גילם ג'רמי ברט. כעשרים שנה אחר כך גלמה בתה אמיליה פוקס את אותה דמות בעיבוד מחודש לרומן.
בהדרגה החלה לגלם דמויות של נשים מבוגרות יותר, ב-1995 השתתפה בסדרת הטלוויזיה גאווה ודעה קדומה, בה גילמה את מרת גרדינר, דודתה האהובה של אליזבת בנט, גם בתה אמיליה פוקס הופיעה בסדרה בתפקיד ג'ורג'יאנה דארסי.
ב-2005 השתתפה בגרסה טלוויזיונית של "בית קדרות" מאת צ'ארלס דיקנס בתפקיד גברת בייהם באדג'ר. ריצ'רד גריפית'ס שיחק בסדרה בתפקיד מר בייהם באדג'ר.
על הבמה הופיעה במחזה "Breaking the Code" בכיכובו של דרק ג'קובי. ב-2009 שיחקה במחזה "Woman in Mind" מאת המחזאי אלן אייקבורן.
בין סדרות הטלוויזיה הרבות שהשתתפה בהן אפשר למנות את "הרפתקאות שרלוק הולמס", "מיס מרפל", "המלחמה של פויל", "המפקח מורס" ופרק בסדרה "Rosemary & Thyme".
דייוויד נשואה לשחקן אדוארד פוקס, שהיה בן זוגה במשך שנים רבות. לשניים שני ילדים, אמיליה פוקס ופרדי פוקס, שבדומה להוריהם עוסקים גם כן במשחק.
ג'ון קוק (מושל דלאוור)

ג'ון קוק (באנגלית: John Cook;‏ 1730 –  27 באוקטובר 1789) היה בעל חוות מטעים ופוליטיקאי אמריקאי מדלאוור, שכיהן כנשיא דלאוור השישי מנובמבר 1782 ועד פברואר 1783.
ראשית חייו

ג'ון קוק נולד בכפר דאק קריק, כיום חלק מהעיירה סמירנה שבמחוז ניו קאסל, מושבת דלאוור, כבנם של מייקל ולויס קוק. הוא היה דודנו של תומאס קולינס, שגם הוא כיהן כנשיא דלאוור. ככל הנראה הוא נשא לאישה את אליזבת קולינס, אחותו של תומאס קולינס, למעשה דודניתו. לשניים נולדו חמישה ילדים. הוא היה חוואי ומעבד עורות מצליח, ובהדרגה רכש שטחי אדמה נרחבים באזור.
קריירה

בשנים 1772–1778 כיהן קוק כשריף של מחוז קנט. כמו רבים משכניו האנגליקנים במחוז קנט, התנגד קוק להיפרדות מבריטניה הגדולה ונמנה עם השמרנים שנאמנותם לממשלה החדשה הייתה בספק. אף על פי כן, הוא היה חביב על הציבור באופן אישי, ונבחר ב-1776 לוועידת החוקה של דלאוור ולמושב הראשון של בית הנבחרים של דלאוור.
ביולי 1777 היה קוק מיועד לכהן כאחד משופטי בית המשפט העליון החדש של דלאוור, אך המינוי בוטל, ודייוויד פיני, דודנו של תואמס מקיין, אייש את כס השיפוט. בעיצומה של המהפכה האמריקאית, לא היה מקובל שמישהו עם יחס פושר למטרות המהפכה ימונה לתפקיד כזה בקלות.
ללא קשר לכך, היה קוק פופולרי מספיק במחוז קנט כדי להיבחר שוב לאספה הכללית בשנים 1778–1779. ב-1780 הוא נבחר למועצה המחוקקת, לימים הסנאט של דלאוור. במושב המועצה של 1782/1783 כיהן קוק כיושב ראש המועצה, וכאשר התפטר נשיא דלאוור ג'ון דיקינסון, ירש אותו קוק מתוקף תפקידו. עם זאת, בחירתו הייתה שנויה במחלוקת, ולא הייתה עליה הסכמה כללית עד שהוא הסכים לכהן בתפקיד רק עד לעריכת בחירות מיוחדות לתפקיד הנשיא. הוא כיהן בתפקיד מ-4 בנובמבר 1782 ועד 1 בפברואר 1783, כאשר התקיימו הבחירות המיוחדות. קוק שב לכהן במועצה המחוקקת במושב של 1783/1784 ושוב במושב של 1786/1787. הוא סיים את הקריירה שלו כמחוקק כאשר נבחר שוב למועצה המחוקקת ב-1787.
מותו

ג'ון קוק נפטר בעיירת הולדתו ב-27 באוקטובר 1789. הוא נטמן בקבר בלתי מסומן בבית הקברות של הכנסייה האפיסקופלית סנט פיטר. בתו, שרה, נישאה לג'ון קלארק שגם הוא כיהן כמושל דלאוור. לא קיים דיוקן ידוע שלו.
ג'ירף דרומי

| ג'ירף דרומי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: ג'ירפיים
סוג:: ג'ירף
מין:: ג'ירף דרומי
תת-מינים
 Giraffa giraffa angolensis  Giraffa giraffa giraffa
שם מדעי
 Giraffa giraffa ‏שרבר, 1784
תחום תפוצה


ג'ירף דרומי (שם מדעי: Giraffa giraffa) הוא מין של מכפיל פרסה מהסוג ג'ירף החי באפריקה הקרוב למין ג'ירף מרושת אך חי באזורים דרומיים יותר, ופרוותו גסה וחומה יותר. כמו הג'ירף המרושת גם הוא חי באזורי סוואנה מיוערת.
במין זה שני תת-מינים:
ג'ירף אנגולי (Giraffa giraffa angolensis)
ג'ירף דרום אפריקני (Giraffa giraffa giraffa)
ג'ירף מערב אפריקני

| ג'ירף מערב אפריקני |
| --- | --- |
 ג'ירף מערב אפריקני
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: ג'ירפיים
סוג:: ג'ירף
מין:: ג'ירף מנומר
תת־מין:: ג'ירף מערב אפריקני
שם מדעי
 Giraffa camelopardalis peralta ‏1898
תחום תפוצה
 תפוצת הג'ירף המערב אפריקני בירוק-כחול

ג'ירף מערב אפריקני או ג'ירף ניגרי (שם מדעי: Giraffa camelopardalis peralta) הוא תת-מין של המין ג'ירף מנומר השייך לסוג ג'ירף. הג'ירף המערב אפריקני מאופיין בכתמיו הקטנים וצבעו הבהיר. במאה ה-19 תפוצתו השתרעה מסנגל ועד אגם צ'אד, אך כיום הוא נמצא רק באזורים מבודדים, והמספר הכולל של הפרטים מונה כ-310 ג'ירפים סך הכל. העדר האחרון שמסוגל להתקיים באופן עצמאי נמצא בדרום ניגריה. אין פרטים מתת-מין זה בשבי. כל הפרטים החיים בשבי, הידועים כיום, שייכים לתת המין ג'ירף קורדופן.
הערות שוליים

↑  ג'ירף מערב אפריקני באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
ג'ון קוקרן

| --- | --- |

 לידה:  4 בפברואר 1798 סקוטלנד, הממלכה המאוחדת 
 פטירה:  2 במרץ 1878 (בגיל 80) לונדון, הממלכה המאוחדת של בריטניה הגדולה ואירלנד 
 מקצוע נוסף:  עורך דין
 מדינה:  בריטניה, הודו
 
ג'ון קוקרן (באנגלית: John Cochrane; פברואר 1798 – 2 במרץ 1878) היה אמן שחמט סקוטי.
ביוגרפיה

קוקרן היה עורך דין במקצועו והתייחס לעצמו כחובב שחמט; לשיא יכולתו הגיע בשנת 1824 כאשר היה ממוקם שלישי בעולם, מקום עליו שמר עד שנת 1830. קוקרן דורג בין עשרת הטובים בעולם בין השנים 1821 ל-1842, וגם במשך עשרות השנים הבאות המשיך לשמור על מקום מכובד; בשנת 1870 היה במקום ה-50 בעולם. קוקרן נחשב להתגלמות השלב הרומנטי המוקדם בהיסטוריה של השחמט.
על שמו קרויה הסתעפות של הגנת פטרוב, הקרויה גמביט קוקרן. 1. ה4 ה5 2. פו3 פו6 3. פ:ה5 ד6 4. פ:ו7
אירועים עיקריים בקריירה שלו

בשנת 1821 ביקר את פריז שם נוצח על ידי אלכסנדר דשאפל ולואי שארל דה לה בורדונה.
בשנת 1822 פרסם ספר בשם "על משחק השחמט". הפך לעורך דין.
בשנת 1824 היווה חלק מנבחרת לונדון בדו-קרב שחמט בהתכתבות מול נבחרת אדינבורו. הפך את הפתיחה הסקוטית לפופולרית.
בין השנים 1841–1843 שיחק מאות משחקים מול הווארד סטאונטון
1869 פרש מהעיסוק כעורך דין
הערות שוליים

↑  Cochrane, John, באתר Edo Historical Chess Ratings
| --- | --- |
בקרת זהויות :  NLI: 987010649638705171  ISNI: 0000 0003 9527 5439  LCCN: nb2015013733  NTA: 124507182  VIAF: 289990619   WorldCat (עם VIAF): 289990619
ג'יימס פטון פרסטון

ג'יימס פטון פרסטון (באנגלית: James Patton Preston;‏ 21 ביוני 1774 –  4 במאי 1843) היה פוליטיקאי אמריקאי מווירג'יניה, איש המפלגה הדמוקרטית-רפובליקנית, שכיהן כמושל וירג'יניה ה-20 בשנים 1816–1819.
ראשית חייו

ג'יימס פטון פרסטון נולד באחוזת המטעים סמית'פילד שבמושבת וירג'יניה, שכיום נמצאת בתחומי העיירה בלקסבורג, וירג'יניה, כבנם של קולונל ויליאם פרסטון ושל סוזאנה סמית'. בשנים 1790–1795 הוא למד בקולג' ויליאם ומרי, וניהל את האחוזה הגדולה של משפחתו, שכללה קרקעות שכיום ניצבים עליהם הקמפוס של וירג'יניה טק וחלקים גדולים של חוות המוסד. חלקת האדמה בשטח של 7,500 אקרים (30 קמ"ר), הוענקה בזמן כלשהו לפני 1737 על ידי מושל המושבה רוברט דינווידי לאחי-סבו של פטון, קולונל ג'ייס פטון, שעל שמו הוא נקרא, שהיה קברניט אירי, עבר לעסוק בעסקי מקרקעין, ונהרג בטבח דרייפרס מדאו (אנ') ב-1755.
קריירה

כחבר המפלגה הדמוקרטית-רפובליקנית, כיהן פרסטון בשנים 1801–1804 כחבר הסנאט של וירג'יניה, ובשנים 1810–1812 כחבר בית הנבחרים של וירג'יניה.
עם פרוץ מלחמת 1812 התגייס פרסטון לצבא ארצות הברית, ושירת כלוטננט קולונל בתפקיד סגן מפקד רגימנט הרגלים ה-12. באוגוסט 1813 הוא קודם לדרגת קולונל, וקיבל את הפיקוד על רגימנט הרגלים ה-23, תפקיד בו הוא שירת עד לפציעתו הקשה בקרב חוות קרייזלר (אנ') באונטריו.
לאחר המלחמה נבחר פרסטון שוב לבית הנבחרים של וירג'יניה, וכיהן בו החל מדצמבר 1816, אך זמן קצר לאחר מכן תמה כהונתו בבית הנבחרים לאחר שנבחר כמושל וירג'יניה ה-20, תפקיד בו הוא כיהן בשנים 1816 - 1819. תקופת כהונתו כמושל עמדה בסימן התשלום ששילמה וירג'יניה בסכום של 1.5 מיליון דולר כדי לכסות את החובות שנוצרו עקב המלחמה, ובסימן הקמתה של אוניברסיטת וירג'יניה.
לאחר תום כהונתו כמושל, שימש פרסטון כמנהל הדואר של ריצ'מונד, ולאחר מכן פרש לאחוזתו.
חיים אישיים

פרסטון היה נשוי לאן טיילור, ולשניים היו שלושה בנים. בנם, ויליאם פרסטון כיהן כחבר בית הנבחרים של ארצות הברית וכמזכיר הצי של ארצות הברית. במהלך מלחמת האזרחים האמריקאית הוא כיהן כחבר הסנאט של הקונפדרציה. שני בניהם האחרים, רוברט טיילור פרסטון וג'יימס פרנסיס פרסטון, שירתו כקצינים בצבא הקונפדרציה.
פרסטון היה גיסו של ג'ון פלויד, גם הוא כיהן כמושל וירג'יניה, ודודם של מושלי וירג'יניה ג'יימס מקדואל וג'ון פלויד.
ג'יימס פטון פרסטון נפטר באחוזת סמית'פילד ב-4 במאי 1843. הוא נטמן בחלקת הקבר של האחוזה. ב-1818 נוצר מחוז פרסטון (כיום בתחומי וירג'יניה המערבית), שנקרא לכבודו. על שמו נקרא גם בניין מעונות סטודנטים בקולג' ויליאם ומרי.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1632
גאווין המילטון

| --- | --- |
אין תמונה חופשית
 לידה:  15 במאי 1953 הרוגייט, הממלכה המאוחדת 
 פטירה:  10 ביוני 1982 (בגיל 29) פורט הווארד, הממלכה המאוחדת 
 מדינה:  הממלכה המאוחדת 
 השכלה:  האקדמיה הצבאית המלכותית בסנדהרסט  Royal Masonic School for Boys 
 השתייכות:  הצבא הבריטי 
 דרגה:  קפטן 
 פעולות ומבצעים
 מלחמת פוקלנד 
 עיטורים
 הצלב הצבאי 
 
קפטן גאווין ג'ון המילטון (אנגלית: Gavin John Hamilton; ‏1953 לערך – 10 ביוני 1982) היה קצין בשירות האוויר המיוחד הבריטי, אשר השתתף בפעולה מעבר לקווי צבא ארגנטינה באיי פוקלנד במהלך מלחמת פוקלנד בשנת 1982. הוא נהרג במהלך הפעולה, והוענק לו עיטור הצלב הצבאי.
ביוגרפיה

המילטון נולד בצפון יורקשייר. הוא סיים את לימודיו באקדמיה הצבאית המלכותית בסנדהרסט ושירת ברגימנט הגרין הווארדס (Green Howards) בטרם הצטרף לשירות האוויר המיוחד. הוא שירת בקפריסין, בבליז ובצפון אירלנד. בשירות האוויר המיוחד שירת כמפקד פלגה (Troop).
ביוגרפיה > מלחמת פוקלנד

לאחר פרוץ מלחמת פוקלנד השתתף המילטון בפעולה לכיבושו מחדש מידי הארגנטינים של האי דרום ג'ורג'יה. במהלך הפעולה היה מעורב בשתי התרסקויות של מסוקים, אך לא נפגע. בהמשך השתתף בפעולה באי פבל (Pebble Island), שבמהלכה הושמדו בו על הקרקע 11 מטוסים ארגנטינאים. המילטון פיקח אישית על השמדת שבעה מהם.
לאחר הנחיתה הבריטית בסן קרלוס ב-22 במאי חדרו המילטון ואנשיו מעבר לקווי הארגנטינים באי המזרחי וקיימו במשך שבעה ימים תצפית על עמדות הארגנטינאים בבירת האיים סטנלי. במהלך הפעולה הדפו הוא ואנשיו שתי התקפות עליהם, הניחו מארב לסיור ארגנטינאי ולכדו שישה שבויים.
ב-5 ביוני יצא המילטון ועמו ארבעה חיילים לאי המערבי באיי פוקלנד. הם הקימו תצפית מוסווית על עמדות הארגנטינים ביישוב פורט הווארד. בבוקר ה-10 ביוני מצאו עצמם מוקפים על ידי סיור של ארבעה חיילים ארגנטינאים מפלוגת הקומנדו 601. חלק מהחיילים הצליחו להיחלץ ובמקום נותרו המילטון וקשר. לפי פקודתו של המילטון נכנסו הוא והקשר לקרב עם הארגנטינאים כדי להיחלץ. המילטון נפצע והורה לקשר לנסות להיחלץ לבדו, כשהוא מחפה עליו. לאחר מכן הוא נפגע ונהרג. הקשר נלקח בשבי. היה זה הקרב היבשתי היחיד שהתנהל באי המערבי במהלך המלחמה.
המילטון נקבר על ידי הארגנטינאים בטקס צבאי בבית הקברות הקטן של פורט הווארד. הוא עוטר לאחר מותו בעיטור הצלב הצבאי על כלל פעולותיו במלחמה.
ג'ין שיילי

ג'ין מרי שיילי ניוהאוז (באנגלית: Jean Marie Shiley Newhouse;‏ 20 בנובמבר 1911 – 11 במרץ 1998) הייתה אתלטית אמריקאית, אלופה אולימפית (לוס אנג'לס 1932), 4 פעמים ברציפות אלופת ארצות הברית (1929 - 1932) ושיאנית עולם בקפיצה לגובה.
ביוגרפיה

שיילי נולדה בהריסבורג, פנסילבניה ואחר כך עברה עם משפחתה להתגורר בהברטאון, פרבר של פילדלפיה.
בתחרות שנערכה בפילדלפיה ב-16 במאי 1928 היא קפצה לגובה בשיא אמריקה חדש של 1.536 מטר. במבחנים האמריקאים לאולימפיאדת אמסטרדם (1928) ששימשו גם כאליפות ארצות הברית היא זכתה במדליית כסף בתוצאה של 1.52 מטר, אחרי מילדרד ויילי (1.52 מטר) ובמשחקים עצמם, היא סיימה במקום רביעי בתוצאה של 1.51 מטר.
ביוגרפיה > אלופת ארצות הברית

בתחרות שנערכה בבוסטון באולם ב-30 במרץ 1929 קבעה שיילי בקפיצה לגובה שיא עולם חדש של 1.603 מטר, אך שיא זה לא הוכר. באליפות ארצות הברית שנערכה בשיקגו באותה שנה היא זכתה במדליית זהב בקפיצה לגובה בתוצאה של 1.47 מטר.
בתחרות שנערכה בבוסטון באולם ב-19 באפריל 1930 קבעה שיילי בקפיצה לגובה שיא עולם חדש של 1.613 מטר, אך גם שיא זה לא הוכר. באליפות ארצות הברית שנערכה בדאלאס באותה שנה היא זכתה פעם שנייה ברציפות במדליית זהב בקפיצה לגובה בתוצאה של 1.55 מטר.
בתחרות שנערכה בניוארק, ניו ג'רזי באולם ב-14 במרץ 1931 קבעה שיילי בקפיצה לגובה תוצאה של 1.60 מטר. באליפות ארצות הברית שנערכה בג'רזי סיטי, ניו ג'רזי ב-25 ביולי אותה שנה היא זכתה פעם שלישית ברציפות במדליית זהב בקפיצה לגובה בשיא אמריקה של 1.57 מטר.
ביוגרפיה > אלופה אולימפית

במבחנים האמריקאים לאולימפיאדת לוס אנג'לס (1932) ששימשו גם כאליפות ארצות הברית היא זכתה במדליית זהב בפעם הרביעית אך הפעם ביחד עם בייב דידריקסון בקפיצה לגובה בשיא אמריקה חדש של 1.60 מטר. גם במשחקים עצמם שנערכו ב-7 באוגוסט שתיהן קבעו שיא עולם חדש של 1.65 מטר בניסיון הראשון שלהן, כשלו בגובה של 1.67 מטר. בתחרות שובר שוויון על המקום הראשון שתיהן קבעו שיא עולם חדש של 1.67 מטר, אך מדליית הזהב הוענקה לשיילי ומדליית הכסף לדידריקסון בטענה שהיא עברה את הרף עם הראש קודם לגוף, באותה העת זו הייתה הפרה של החוק בתחרות קפיצה לגובה ולטענת דידריקסון היא קפצה כך בכל מהלך התחרות ולא נפסלה. מדליית ארד הוענקה לאווה דוז מקנדה (1.60 מטר). שיא העולם שדידריקסון והיא קבעו בשלב שובר השוויון לא הוכר כשיא עולם לפי החוקים באותה העת.
שיאים אישיים

קפיצה לגובה: 1.65 מטר (1932)
ראו גם

התפתחות שיא העולם בקפיצה לגובה (ויקיפדיה האנגלית)
ג'רדיניירה

מנה של ג'יארדיניירה
ג'רדיניירה (איטלקית: Giardiniera) היא מנת חמוצים מהמטבח האיטלקי שמורכבים מירקות כבושים בחומץ או בשמן.
זנים ושימושים

ג'רדיניירה האיטלקית נקראת גם sottaceti ("מתחת לחומץ"), כינוי נפוץ למזון כבוש. נאכל בדרך כלל כאנטיפסטו או עם סלטים.
בארצות הברית, המנה זמינה בזנים מסורתיים או מתובלים, והאחרון מכונה לעיתים "תערובת חמה".
ג'יארדיניירה הוא קונדימנט רב-תכליתי שניתן להשתמש בו על מגוון מאכלים שונים, כמו ברטוורסט, ברוסקטה, המבורגרים, סלט פסטה, ביצים (חביתות), נקניקיות, סלט טונה, כריכים ועוד.
במטבח של שיקגו, ג'יארדיניירה מיוצרת על בסיס שמן ומשמשת כקונדימנט, בדרך כלל כתוספת על כריכי בקר איטלקיים, מנות משנה בפסטה ופיצה.
מגוון מתון יותר של ג'יארדיניירה משמש לסלט הזיתים בכריך המופולטה.
רכיבים

הגרסה האיטלקית כוללת פלפלים, סלרי, גזר, כרובית וקורנישונים. הירקות כבושים בשמן, חומץ יין אדום או לבן, עשבי תיבול ותבלינים.
בסגנון שיקגו, המנה חריפה עם פלפלי ספורט או פתיתי צ'ילי, בשילוב מגוון ירקות, כולל פלפלים, סלרי, גזר, כרובית, ולפעמים קורנישונים או זיתים, כולם כבושים בשמן צמחי, שמן זית, שמן סויה, או כל שילוב של השלושה. כמה גרסאות מסחריות מסומנות בתווית "ג'יארדיניירה בסגנון שיקגו".